Aasta põllumees

Aasta põllumees (ka Aasta Põllumees) on aunimetus, mille annavad Eesti Põllumajandus-Kaubanduskoda ja Maaleht aasta parimaks põllumeheks tunnistatud inimesele.

Esimene aasta põllumees valiti 2001. aastal. Aunimetus antakse tegevpõllumehele maamajanduse ja maaelu edendamise eest. Kandidaate saavad esitada nii põllumeeste ühendused kui ka omavalitsused.

Aasta põllumees saab auhinnaks Ferdi Sannamehe "Külvaja" pronkskuju vähendatud koopia, mille on modelleerinud skulptor Tiiu Kirsipuu. Esimese "Külvaja" kuju võitis 1927. aastal parima talumajapidamise tiitliga tunnustatud Theodor Pooli Piistaoja talu Pärnumaal. Praegu on see kuju eksponeeritud Theodor Pooli Muuseumis Tartumaal Kambja vallas Pargi talus endises Ränna mõisa häärberis.

Aunimetuse saaja selgitatakse välja konkursil ning kuulutatakse välja iga-aastasel konverentsil "Aasta Põllumees". 

2011. aastal said esmakordselt oma lemmiku valida veebiväljaande Maaleht.ee lugejad.

Aasta põllumehed
 2001 – Raivo Musting, Külmsoo talu, Põlvamaa
 2002 – Jaak Hinrikus, Põlva Agro OÜ, Põlvamaa ja Jaak Läänemets, Uuetoa talu, Lääne-Virumaa
 2003 – Johannes Valk, Laheotsa talu, Harjumaa
 2004 – Aavo Mölder, AS Tartu Agro, Tartumaa ja Andres Härm, Haage Agro OÜ, Tartumaa
 2005 – Arvo Kuutok, Takkasaare talu, Järvamaa
 2006 – Kalle Reiter, AS Sagro, Harjumaa
 2007 – Ermo Sepp, Patika küla, Lääne-Virumaa
 2008 – Mati Nurm, Puide talu, Valgamaa
 2009 – Mart Timmi, Jaagumäe talu, Võrumaa
 2010 – Madis Ajaots, Pilsu talu, Tartumaa
 2011 – Avo Samarüütel, Männiku Piim OÜ, Tartumaa
 2012 – Raivo Külasepp, AS Grüne Fee, TartumaaAasta põllumehe tiitli sai suurim kurgikasvataja
 2013 – Tõnu Post, Kõljala põllumajanduslik osaühing, Saaremaa
 2014 – Ilmar Teevet, Vändra osaühing, PärnumaaAasta põllumees peab edu saladuseks ettevõttes inimeste väärtustamist
 2015 – Romet Rässa, Habemiku talu, Tartumaahttp://maaleht.delfi.ee/news/maamajandus/aasta-pollumees/fotod-aasta-pollumees-2015-on-teraviljakasvataja-romet-rassa?id=72915101
 2016 – Lembit Paal, Pajusi ABF, Jõgevamaahttp://maaleht.delfi.ee/news/maamajandus/aasta-pollumees/aasta-pollumees-2016-on-jogevamaa-piimatootja-lembit-paal?id=76033109
 2017 – Margus Muld, Kaiu LT, RaplamaaAasta põllumehe tiitli pälvis Raplamaa piimatootja Margus Muld ERR Uudised, 24.10.2017
 2018 – Jaan Metsamaa, AS Metsaküla Piim, Harjumaa
 2019 – Indrek Klammer, Voore Farm OÜ, Lääne-Virumaa
 2020 – Kaja Piirfeldt, OÜ Remmelgamaa, Harjumaa
 2021 – Andres Vaan, Topi Mõis
 2022 – Veiko Pak, Kadarbiku Köögivili OÜ
 2023 – Airi Külvet, Puutsa talu
 2024 – Margo Klaasmägi, Osaühing Laekvere PM ja Muuga PM Osaühing
 2025 - Taavi Tull, mesindusettevõte OÜ Kumalane 

Viited

Välislingid
Aasta põllumees Eesti Põllumajandus-Kaubanduskoja lehel

Kategooria:Maamajandus
Kategooria:Eesti aunimetused‎